[[Fil:Gul tre skilling banco.jpg|thumb|Gul tre skilling banco]]
'''Gul tre skilling banco''' er verdens dyreste og mest berømte [[frimærke]]. Det [[Sverige|svenske]] frimærke er poststemplet i [[Kopparberg]] den 13. juli [[1857]]. Egentlig skulle frimærket være grønt med pålydende tre [[skilling]] banco, men af en eller anden grund var der forekommet et fejltryk, sådan at farven på frimærket i stedet blev gult. Det er sandsynligt, at man ved montering af [[Matrice (typografi)|matrice]]n før trykning ved en fejl forvekslede en tre skilling banco og en otte skilling banco og monterede treskillingen i et otteskillingsark. Farven er nemlig den, som otteskillingsmærket har. Hidtil kendes kun ét eksemplar af dette fejltryk. Hver gang frimærket er blevet solgt siden [[1984]], har det opnået den højeste pris nogensinde betalt for et frimærke.
Kultur